text: Smag på stegt flæsk med persillesovs 
  31 oktober 2014 kl. 10.00
  Alle borgere i Haderslev inviteres til at smage på det, der ser ud til at blive Danmarks nationalret.
  Søndag den 2. november kan alle borgere i Haderslev og omegn smage på Sønderjyllands bud på den nationalret, der ifølge bookmakerne bliver hele Danmarks nationalret.
  Det er souschef på Comwell og ejer af Food Addict Ninna Bundgaard Christensen, der står bag madlavningen og hendes bud på en nationalret.
  Retten repræsenterer Sønderjyllands bidrag i konkurrencen og indgår i den store Nationalretsfinale frem mod den 20. november, hvor den nye nationalret kåres.
  Det er fødevareminister Dan Jørgensen, der har sat gang i konkurrencen. Formålet er at skærpe danskernes opmærksomhed mod gode råvarer og god madlavning fra bunden.
  Den 20. november kårer danskerne Danmarks nationalret ved den store Nationalretsfinale.
  